ዳዊት ፍቃዱ እና ወልዋሎ ተለያዩ
በኢትዮጵያ እግር ኳስ የቅርብ ዓመታት ስኬታማ አጥቂዎች መካከል የሚመደበው የቀድሞው የአየር ኃይል እና ኢትዮጵያ ቡና ተጫዋች ዳዊት ፍቃዱ ከ7 መልካም የውድድር ዓመታት በኋላ ደደቢትን በመልቀቅ አምና ወደ ሀዋሳ ከተማ በማምራት የተጫወተ ሲሆን ዘንድሮ ደግሞ ወልዋሎን በአንድ ዓመት የውል ኮንትራት ተቀላቅሎ ነበር፡፡ በክለቡ ጥቂት ጨዋታዎችን ያደረገው ተጫዋቹ በሜዳ ላይ የተጠበቀው መሆን እንዳይችል ጉዳት በተደጋጋሚ እያጠቃው በመሆኑና ተጫዋቹም በክለቡ ደስተኛ ባለመሆኑ ምክንያት ከክለቡ ጋር ከተነጋገረ በኋላ በስምምነት ለመለያየት በመወሰናቸው ሊለያዩ መቻላቸውን አሰልጣኝ ፀጋዬ ኪዳነ ማርያም ለሶከር ኢትዮጵያ ተናግረዋል፡፡ ተጫዋቹ በቀጣይ ወደየትኛው ክለብ ሊያመራ ይችላል ቢባልም ለቀጣዮቹ ስድስት ወራት እረፍት ማድረግ ምርጫው ምሆኑን ሶከር ኢትዮጵያ ያገኘችው መረጃ ይጠቁማል፡፡